91 esportistes de la UV participaran aquest juliol als Jocs Europeus Universitaris

## 91 esportistes de la UV participaran aquest juliol als Jocs Europeus Universitaris

Aquest dimarts s'ha celebrat una recepció on la Rectora Maria Vicenta Mestre ha desitjat sort als esportistes de la Universitat de València que participaran als Jocs Europeus Universitaris que tindran lloc del 8 al 24 de juliol a Hongria.

La setmana vinent arranquen a Hongria els Jocs Universitaris Europeus (EUG 2024) on competiran en 18 disciplines al voltant de 4.500 esportistes universitaris de tota Europa. De la Universitat de València hi participaran 91 esportistes, 61 dones i 30 homes, marcant una fita històrica amb una major presència femenina que masculina. Competiran en 9 disciplines diferents: bàsquet, bàsquet 3x3, futbol, karate, kick boxing, taekwondo, tenis, voleibol i voleibol platja.

Per tal de transmetre als esportistes el suport de la institució i de la comunitat universitària, s'ha celebrat aquest dimarts 2 de juliol una recepció amb la presència de la Rectora Magnífica de la Universitat de València, Maria Vicenta Mestre, el Gerent de la Universitat, Juan Vicente Climent, la Directora del Servei d’Esports, Ana Gómez, i la Cap del Servei d’Esports, Yolanda Belda, junt amb altres membres del personal del Servei d'Esports.

Ana Gómez, Cap del Servei d’Esports, ha dirigit unes paraules als esportistes de la UV i els ha felicitat per encarnar  "el verdader esperit d'equip i superació", a més de pels "impressionants assoliments aconseguits, tant l'any anterior com en el present, obtenint una gran quantitat de victòries i reconeixements a nivell nacional i internacional". I ha conclòs:

> Representeu l'excel·lència de la Universitat de València i sou l'orgull de la nostra comunitat universitària. Heu evidenciat que l'esport és un pilar fonamental en l'educació integral, fomentant valors imprescindibles com l'esforç, la disciplina, el respecte i la solidaritat".

La Rectora Maria Vicenta Mestre, a més de desitjar sort als nostres esportistes, ha aprofitat l'ocasió per donar-los l'enhorabona pel seu esforç i dedicació, així com pels valors que representen. A més, ha remarcat la importància dels esports en la nostra institució que s'ha posicionat com a primera pública espanyola als campionats d'Espanya i és també la primera en igualtat de participació entre homes i dones.

Els Jocs Universitaris Europeus són un esdeveniment multiesportiu en el qual participen atletes d'universitats europees, que se celebra cada dos anys en diferents ciutats universitàries europees. Les ciutats hongareses de Debrecen i Miskolc acullen aquest juliol la sisena edició d'aquestos jocs.

A més de les competicions esportives, els EUG 2024 se centren en els aspectes educatius i socials de l'esport universitari a Europa, amb conferències i tallers sobre temes com antidopatge, inclusió i carrera dual.

Esperem que els i les nostres esportistes gaudiran al màxim d'aquesta magnífica experiència i continuaran demostrant el seu incansable esperit competitiu. Molta sort a tots i totes!

Galeria d'imatges 

### Recepció als esportistes que competiran als Jocs Europeus Universitaris 2024 (02/07/2024)

Arxivat en:

##

La UV és premiada pel seu suport al voluntariat esportiu

El cos tècnic del Valencia CF torna a la seua facultat

La UV posa el fermall d’or als CEU amb la victòria en bàsquet 3x3 masculí

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar